alexandrainst/scandi-wiki huggingface dataset:
Sameloven

Lov om Sametinget og andre samiske rettsforhold (sameloven) er en norsk lov om Sametinget og om andre samiske rettsforhold. Loven inneholder i hovedsak bestemmelser om Sametinget og dets virksomhet. Blant annet regulerer loven sametingsvalg, Sametingets myndighet og organisering, bruk av det samiske flagget og bruk av samisk språk i offentlig virksomhet.

Loven ble lagd for å «legge forholdene til rette for at den samiske folkegruppe i Norge kan sikre og utvikle sitt språk, sin kultur og sitt samfunnsliv». Loven ble sanksjonert 12. juni 1987.

Eksterne lenker
  Lov om Sametinget og andre samiske rettsforhold (sameloven)
 Sametinget

Norske lover
Samene
Lover av 1987
Join (SQL)

JOIN  (som på norsk i matematisk forstand kan oversettes til skjøt) er en SQL-spesifikasjon som benyttes sammen med SELECT for å returnere et resultatmengde av opptegnelser fra flere tabeller, altså en «sammenføyning». Den brukes når man sammen med rader fra hovedtabellen skal kombinere rader fra andre.

JOIN-spesifikasjoner
 INNER JOIN eller bare JOIN – returnerer kun kombinerte rader.
 LEFT JOIN – returnerer alle radene fra hovedtabellen og kombinerer dem med rader fra den andre der det er mulig.
 RIGHT JOIN – returnerer alle radene fra den andre tabellen og kombinerer dem med rader fra hovedtabellen der det er mulig.

Ulike rotasjoner av to tabeller:

Grunnleggende syntaks
En JOIN-spørring ser slik ut:
SELECT tabell1.kolonne2, tabell2.*
FROM tabell1
JOIN tabell2 ON tabell1.kolonne1 = tabell2.kolonne

Eksempler
Tabellen personer ser slik ut:

Tabellen byer ser slik ut:

Referanser 

SQL
NOU 2008:6, Likelønnskommisjonen

NOU 2008:6 «Kjønn og lønn. Fakta, analyser og virkemidler for likelønn» er en norsk offentlig utredning (NOU) fra et utvalg som ble oppnevnt ved kongelig resolusjon 16. juni 2006. Kommisjonens mandat var avgrenset til å vurdere ulikheter i timelønn, mao. ikke problemstillinger knyttet til forskjeller i arbeidstid. Kommisjonen avga sin innstilling til Barne- og likestillingsdepartementet  21. februar 2008. Den ble ledet av Anne Enger og ble referert til som «Likelønnskommisjonen».

Medlemmene i Likelønnskommisjonen var Anne Enger, Erling Barth, Anne-Jorunn Berg, Hege Brækhus, Tom Colbjørnsen, Oddbjørn Raaum, Torgeir Aarvaag Stokke og Hege Torp.

Likelønnskommisjonens forslag 
Kommisjonen foreslo at regjeringen bør bidra med omtrent 3 milliarder kroner for å skape «likelønn» mellom menn og kvinner. Bidraget var ment å bidra til et lønnsløft for rundt 100.000 kvinner. Lønnsøkningen skal først og fremst gis til kvinner i yrker hvor mer enn to tredeler er kvinner. Dermed er sykepleiere, førskolelærere og lærere i målgruppen.

Kommisjonen mener et annet tiltak for å utligne forskjellen i gjennomsnittslønn mellom kvinner og menn, er å sikre at mødre og fedre deler foreldrepermisjonen likere. Den foreslo å dele foreldrepermisjonen i tre like store deler, en tredel til mor, en tredel til far, mens den siste tredelen kan fordeles valgfritt.

Eksterne lenker  
 NOU 2008:6 Kjønn og lønn Fakta, analyser og virkemidler for likelønn

Norges offentlige utredninger
Arbeidsliv i Norge
Werner Heuser

Werner Heuser (født 11. november 1880 i Gummersbach, død 11. juni 1964 i Meerbusch-Büderich) var en tysk maler som klassifiseres som ekspresjonist eller ekspressiv realist.

Liv og virke

Bakgrunn 
Werner Heusers far var Franz Eugen Heuser (1847–1900) som var fabrikant i et spinneri. Moren var Eugenie (1849–1920), født Hoestermann.

Da Werner Heuser var ett år gammel forlot faren familien og dro til naboens hustru til New Braunfels i Comal County i Texas (USA). Hans dypt rystede mor overlot oppdragelsen av Werner og hans brødre Johann Peter Eugen (1873–1921) og Kuno (1876–1918) tidvis til entante, kalt Thekla, i Bonn.

Werner Heuser besøkte til 1896 gymnasiene i Bonn og Siegburg. Fra 1897 fylfte en læretid hos Villeroy & Boch, da bodde han gos en fetter i Merzig. Etter avslutning av denne utdannelsen dro Werner Heuser i 1900 til Düsseldorf.

Kunstnerkarriere 
Heuser begynte ved kunstakademiet i Düsseldorf i 1900 der han studerte blant annet under  Johann Peter Theodor Janssen, Adolf Maennchen og Eduard Gebhardt, og senere studerte han i Dresden. Fra 1905 til 1914 bodde han i Roma, Paris og Sør-Frankrike, og fra 1914-1918 hadde han krigstjeneste. 1926-1937 var Heuser professor ved kunstakademiet i Düsseldorf.

Entartet 
Et av Werner Heusers bilder ("Taufe" fra 1919) var blant de beslaglagte bildene som nazi-regimet til Adolf Hitler viste fram på den store "Entartete Kunst"-utstillingen i München, 1937. (14 andre arbeider er katalogisert som beslaglagt).  Hensikten med utstillingen var å latterliggjøre den modernistiske kunsten.

Etter annen verdenskrig 
Fra 1946-1949 var Heuser direktør ved kunstakademiet i Düsseldorf, og var en sentral person for gjenoppbyggingen av akademiet etter krigen.

Referanser

Eksterne lenker 
 Artfacts.net Nettside med to verk av Werner Heuser.

Personer fra Oberbergischer Kreis
Tyske malere
Ekspresjonisme
Entartet
Belweder

Belweder (polsk Pałac Belwederski, fra italienske bello og vedere – «vakker» og «å se») er et klassisistisk palass i Łazienki-parken i Warszawa, og var tidligere residensen til Polens president.

Historie
Palasset ble bygd på 1700-tallet og tilhørte Stanisław August Poniatowski. Fra 1818 var det residensen til storhertug Konstantin Pavlovitsj, som flyktet fra Warszawa under novemberoppstanden i 1830. Etter første verdenskrig, da Polen gjenvant sin selvstendighet, var palasset setet til Józef Piłsudski fra 1926 til 1935. 

Under andre verdenskrig var palasset setet til Hans Frank, generalguvernøren i det okkuperte Polen, i årene 1939–1945. Etter krigen ble palasset overtatt av den kommunistiske lederen Bolesław Bierut som bodde her i årene 1945–1952. Belweder var presidentresidens mellom 1989 og 1994 etter kommunismens fall. 

I dag tilhører palasset presidentkanselliet og brukes til representative formål. På grunn av de historiske konnotasjoner blir det gjerne brukt til seremonier av militær karakter, for eksempel under generalnominasjoner. Palasset fungerer også som residens for statsoverhoder eller andre viktige gjester ved offisielle besøk. Presidenten residerer derimot i Presidentpalasset.

Palasser i Warszawa
Byggverk fullført i 1822
Kadomske orogenese

Kadomske orogenese var en tektonisk hendelse eller serie av hendelser sent i Neoproterozoikum, omkring 650-550 millioner år siden, som antagelig omfattet dannelse av fjellkjeder. Denne foregikk ved kanten av Gondwana kontinentet, omfattet en eller flere kollisjoner av øybuer og dannelse av ny jordskorpe ved en subduksjonssone. Orogenesen ommfattet antagelig terrengene omkring Avalonia, Armorica og Iberia. Bergarter som ble erodert i orogenesen, er funnet i flere områder i Europa, deriblant nordlige deler av Frankrike, de engelske Midlands, sørlige Tyskland, Böhmen, sørlige Polen og sørvestlige del av Iberiahalvøya. Navnet kommer fra Cadomus, Latinsk navn for Caen, nordlige Frankrike.

Platetektonikk
Fjellkjeder
Europas geologi
Hafjell Alpinsenter

Hafjell Alpinsenter ligger i Øyer kommune omtrent 15 kilometer nord for Lillehammer. Det er et av Norges største alpinanlegg. Øverste startpunkt ligger 1 059 meter over havet og det har en fallhøyde på 864 meter. I Vinter-OL 1994 ble det arrangert slalåm og storslalåm i anlegget. Etter OL ble Hafjell riksanlegg for slalåm og storslalåm. Anlegget ble åpnet i 1988 og i 1991 var det ferdig utbygd for OL i 1994. Etter OL har anlegget blitt ytterligere utbygd og består idag av 33 løyper som betjenes av en gondolbane,fire stolheiser, elleve skitrekk og tre rullebånd. Lengste nedfart fra topp til bunn måler ca 7 km. En 6-seters stolheis, kalt 360°, åpnet i desember 2018. Den går nesten til toppen av Hafjell (1059/1065 moh). Terrengparken i Hafjell heter Hafjellparken og i 2013 ble den kåret til Norges beste terrengpark av DN. Hafjellparken består av Main Park, Frontyard og Backyard som retter seg mot ulike ferdighetsnivå for twintip og snowboard.

Hafjell Alpinsenter er idag eid av Alpinco som også eier Kvitfjell Alpinanlegg, og det går gratis skibuss som tar omtrent 30 minutter mellom disse to skianleggene. Sammen danner de Norges største skidestinasjon med 73 km nedfarter. Et samarbeid med Skeikampen, Sjusjøen og Gålå innebærer at samme heiskort kan brukes i alle fem skianlegg med ialt over 117 kilometer nedfarter og 45 heiser. Hafjell Alpinsenter er også tilknyttet et løypenettverk for langrenn på 600 km med spor som prepareres. Sesongstarten for Hafjell Alpinsenter er normalt medio november.

Det er mange alpinklubber som trener i anlegget, blant annet Lillehammer Skiklub og ØTI Hafjell Alpint.

Hafjell Bike Park er åpen vår, sommer og høst, og er et tilbud til downhillsyklister.

Eksterne lenker 
 Hafjell Alpinsenter nettsted
 Hafjellparken 
 Hafjell Bike Park
 Hafjell Booking

Byggverk i Øyer
Alpinanlegg i Norge
Idrettsanlegg i Innlandet
Sportsanlegg under Vinter-OL 1994
Sportsanlegg under Vinter-OL for ungdom 2016
Nasjonalanlegg i Norge
Sport i Øyer
Næringsliv i Øyer
Randa Abdel-Fattah

Randa Abdel-Fattah er en australskfødt forfatter av en omtalt bok, Ser hodet mitt stort ut med denne?. Randa Abdel-Fattah er journalist, og hun ble født i 1980 av palestinske og egyptiske foreldre.

Boken handler om en muslimsk jente som bestemmer seg for å bruke hijab, og hvordan det går.

Eksterne lenker 
 Om Randa Abdel-Fattah på Cappelen Damms nettsider

Australske forfattere
Personer fra Sydney
Fødsler i 1980
Danny Glover

Danny Lebern Glover (født 22. juli 1946 i San Francisco i California) er en amerikansk skuespiller og filmregissør. Han spilte rollen som Roger Murtaugh i Dødelig våpen-filmene. Han har også spilt i filmer som Silverado og Purpurfargen. 

Glover ble født i San Francisco i California, sønnen av Carrie og James Glover. Som ungdom og ung voksen hadde Glover noen epilepsianfall.

Glover ble i 2014 utnevnt til 2. klasse (sølv) av den sørafrikanske Ordenen O.R. Tambos følgesvenner for sin innsats mot apartheid.

Referanser

Eksterne lenker
  

Skuespillere fra USA
Personer fra San Francisco
Frodeåstunnelen

Frodeåstunnelen er en  meter lang veitunnel i Tønsberg i Vestfold som leder biltrafikken på Ringvei Nord (fylkesvei 300) utenom bysentrum og under Frodeåsen og Solvang mellom Kjelle i vest og Velle ved Kilen i øst. Tunnelen åpnet for trafikk 13. mars 2008.

Tunnelen har to atskilte tunnelløp med to kjørefelt i hver retning. Den inneholder 29 overvåkningskameraer, åtte nødutganger mellom tunnelløpene, rømningslys langs veggene og nødtelefon for hver 125. meter. Det er ellers tolv vifter, mobiltelefondekning og ekstra belysning i taket. 

På grunn av forvirrende utforming av rundkjøringene utenfor tunnelen og dårlig skilting, har flere bilister kjørt inn i feil tunnelløp og fått trafikken mot seg.

Byggingen
Utsprengningen av Frodeåstunnelen startet i oktober 2004 og gjennomslaget kom 9. mars 2006. Den ble også forlenget med miljøtunneler i hver ende, under Vestfoldbanen, lokale veier og sykkelstier. Arbeidet ble utført av entreprenøren Mesta. Fjellet besto av rombeporfyr, og det ble sprengt ut omtrent 350 000 kubikkmeter stein. 

Tunnelen kostet 870 millioner kroner (andre kilder hevder at hele anlegget kostet over 1 milliard kroner) og ble bygd som en del av Veipakke Tønsberg fase 1.

Se også
Vellebekkbrua
Veitunneler i Norge

Referanser

Eksterne lenker
 Artikler om Frodeåstunnelen i Tønsbergs Blad
 NRK Østafjells Nett-TV 13.03.08 Tunnelåpning med bismak

Veitunneler i Vestfold og Telemark
Veier i Tønsberg
2008 i Norge
Tunneler åpnet i 2008
Piano Rislunsj

Piano Rislunsj er et meieriprodukt fra TINE, som består av forenklet riskrem og syltetøy.

Forpakning 
Pakningen er todelt, hvor innholdet er delt i to begre, for å blandes sammen ved åpning. Det medfølger også en sammenleggbar skje i plast til å spise innholdet med. Pakken har et nettoinnhold på 125 g riskrem og 25 g syltetøy, og veier totalt 150 gram.

Varianter 
Piano Rislunsj finnes i fire ulike varianter. Piano Riskrem med bringebærsaus er forholdsvis en variert utgave i produktserien, som består av mindre ris og mer krem, samt en saftbasert bringebærsaus, i motsetning til syltetøy.
 Piano Riskrem med bringebærsaus
 Piano Rislunsj med jordbær
 Piano Rislunsj med bringebær og rips
 Piano Rislunsj med skogsbær
 Piano Rislunsj med blåbær
 Piano Rislunsj med bringebær
 Piano Rislunsj med eple og kanel
 Piano Rislunsj med sjokolade

Næringsinnhold

Se også 
 Yoghurt

Meieriprodukter
Desserter
Vanlig stikkflue

Vanlig stikkflue  tilhører møkkfluene (Muscidae) som er en artsrik familie av fluer.  Vanlig stikkflue som voksen suger blod fra pattedyr.  Det er sjelden vanlig stikkflue plager mennesker, men for husdyrene kan den være en alvorlig plage.

Utseende 
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

Kroppen er 6-7 millimeter lang. Den har en kort, fremoverrettet sugesnabel og ligner litt på tsetsefluene. Utseendet er ganske lik stor husflue, men vanlig stikkflue skiller seg fra stor husflue på sugesnabelen som stikker frem foan hodet. Husfluene har sugende munndeler.

Larvene er av den vanlig fluetype (maggot). De er radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein, men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

Levevis 
Vanlig stikkflue er en blodsugende flue og er ganske vanlig i Norge. Den er  først og fremst er å finne i fjøs og staller. Begge kjønn suger blod fra husdyr, en sjelden gang også fra mennesker. Stikket klør ikke, slik som myggstikk, og det er vanligvis ikke noen særlig hevelse. I Norge flyr den fra mai til oktober. Midt på sommeren kan den påtreffes ute,  men den lever for det meste i fjøs og staller.

Vanlig stikkflue kan spre noen sykdommer på husdyr, den kan også være bærer av (spre) parasitter.

Larvene  lever i ku- og hestemøkk (saprofager), og bidrar  til nedbrytingen og dermed til stoffkretsløpet.

Vanlig stikkflue  tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temeraturen.

Referanser

Eksterne lenker 
 

Møkkfluer
Sykdomsspredere
Tovinger formelt beskrevet i 1758
Dyr formelt beskrevet av Carl von Linné
Odd Hoftun

Odd Hoftun (født 27. desember 1927 i Ål i Hallingdal) er en norsk ingeniør, misjonær og gründer. Sammen med sin kone Tullis fra Gjeving reiste han i 1955 til Nepal som utsending for Tibetmisjonen. Etter språkstudier kom han til landet og begynte arbeid der i 1958. Dette var like etter at Nepal var åpnet for utlendinger, og Hoftun bisto med å bygge opp helse, industri og vannkraft i landet. I 1958 bygget han Tansen hospital, deretter etablerte han Butwal tekniske skole. Han arbeidet i Nepal i 38 år før han ble pensjonist i 1995. Han var særlig opptatt av å utvikle vannkraftverk i landet, og hans mange prosjekter har skaffet strøm og vann til flere hundre tusen mennesker.

Priser 
 Ridder av 1. klasse av St. Olavs Orden 1989
 Hjelp til selvhjelp-prisen av Strømmestiftelsen i 1995
 Blue Planet miljøpris av UNICEF i 2005

Referanser

Eksterne lenker 
 Intervju med Hoftun i Nepali Times engelsk
 Omtale hos Nepal Norway Alumni Association engelsk
 Begrunnelse for tildeling av Hjelp til selvhjelp-prisen
 Omtale av Blue Planet miljøpris
 Om Odd Hoftun i Tibetmisjonens artikkelarkiv

Norske ingeniører
Norske misjonærer
Lutherske misjonærer
Misjonærer i Nepal
St. Olavs Orden
Personer fra Ål kommune
Norgesmesterskapet i ishockey for menn

For det pågående Norgesmesterskapet, se NM i ishockey .
Norgesmesterskapet i ishockey for menn er avholdt hvert år fra NIHF ble opprettet (1934), bortsett fra i krigsårene og under Koronaviruspandemien. Det første NM ble holdt på slutten av . Mesterskapet må ikke forveksles med Norgesmesterskapet i ishockey før 1929, da Norges Bandyforbund ble stiftet som Norges Ishockeyforbund, men byttet navn i 1929.

Det har blitt utdelt Kongepokal til vinneren av norgesmesterskapet i perioden 1936–1939, og hvert år siden 1950.

Norgesmesterskapet har blitt avholdt som et sluttspill etter Stanley Cup-modellen siden 1980, hvor Fjordkraftligaen er grunnlaget for hvert enkelt lags seeding i sluttspillet. Seriemesteren blir seedet som nummer én og får hjemmebanefordel i hele sluttspillet. Men ulikt Stanley Cup, får laget også først velge motstander i kvartfinaleserien.
Det gjøres etter følgende modell:

Seriemester velger først mellom lagene som ble nr. 7 og 8. Deretter velger laget som ble nr. 2 i grunnserien mellom gjenværende og laget som ble nr. 6. Laget som ble nr 3 velger mellom gjenværende og lag nr 5, laget som ble nr 4 spiller mot det siste gjenværende laget fra nedre halvdel av tabellen. Det laget som er høyest seedet i en sluttspillsserie har hjemmebanefordel; laget får spille hjemmekamp ved en eventuell sjuende og avgjørende kamp.

I sluttspillet spilles det om tittelen Norgesmester, og avvikles over fire kvartfinaleserier, to semifinaleserier og en finaleserie. Alle seriene blir spilt over best av sju kamper, slik at vinneren er det laget som er først til å vinne fire kamper. Hver kamp skal ha en vinner og dersom det står uavgjort etter ordinær tid (60 minutter) spilles det forlengning helt til ett av lagene scorer.

Historie
Det har blitt kåret Norgesmester i ishockey hvert år ligaen har blitt spilt, men metoden har variert gjennom historien. Sluttspillvarianten med utslagsrunder på bakgrunn av plassering i serien ble introdusert for første gang i 1980.

Norgesmestere

 2022 
 2021 Avlyst
 2020 Avlyst
 2019 
 2018 
 2017 
 2016 
 2015 
 2014 
 2013 
 2012 
 2011 
 2010 
 2009 
 2008 
 2007 
 2006 
 2005 
 2004 
 2003 
 2002 
 2001 
 2000 
 1999 
 1998 
 1997 
 1996 
 1995 
 1994 
 1993 
 1992 
 1991 
 1990 
 1989 
 1988 
 1987 
 1986 
 1985 
 1984 
 1983 
 1982 
 1981 
 1980 
 1979 
 1978 
 1977 
 1976 
 1975 
 1974 
 1973 
 1972 
 1971 
 1970 
 1969 
 1968 
 1967 
 1966 
 1965 
 1964 Gamlebyen
 1963 
 1962 
 1961 Tigrene
 1960 
 1959 Gamlebyen
 1958 Gamlebyen
 1957 Tigrene
 1956 Gamlebyen
 1955 Gamlebyen
 1954 
 1953 Gamlebyen
 1952 
 1951 
 1950 Gamlebyen
 1949 
 1948 Strong
 1947 
 1946 Forward
 1945 2. verdenskrig
 1944 2. verdenskrig
 1943 2. verdenskrig
 1942 2. verdenskrig
 1941 2. verdenskrig
 1940 Grane
 1939 Grane
 1938 Trygg
 1937 Grane
 1936 Grane
 1935 Trygg

Flest titler

Fotnoter

Referanser
Fokus Larvik

Fokus Larvik er en gjeng voksne larviksgutter som ønsker å ta vare på hverandre, utvikle seg som mennesker og stå for noe positivt i Larvik.

Høsten 2005 samlet noen Larviksgutter seg og ville starte en «herreklubb» som har en sosial og samfunnsnyttig profil i Larviksdistriktet. Det skulle være en forening som har møte en gang i måneden og være en positiv medspiller i kommunen og Larvik by. Det var ideen og vår enkle filosofi.

13. desember 2005 ble FOKUS Larvik stiftet og vi har i dag ca: 40 medlemmer.

Foreningen skal utvikle prosjekter til hjelp, glede og støtte for mennesker som trenger en håndsrekning, en oppmuntring, eller en takk for noe positivt.

Vi avholder våre møter i hovedsak siste onsdag i måneden, hvor vi som oftest starter med å spise, deretter har vi selve møte hvor vi diskuterer prosjekter som vi har gående og hvordan vi kan finne nye oppgaver. Av og til blir møtet startet med andre ting som et bedriftbesøk, museer, eller for eksempel bowling. Med våre aktiviteter ønsker vi å forsterker samholdet og gleden i foreningen.

FOKUS LARVIK er en gjeng voksne Larviksgutter som ønsker å ta vare på hverandre, utvikle seg som mennesker og stå for noe positivt i Larvik.

Vi er en forening uten religiøs, politisk eller kulturell tilslutning av noe slag. Er du over 25 år og deler klubbens tanker må du gjerne kontakte oss for mer informasjon:

President Rune Walderhaug

Klubben, har i samarbeid med kommunen ansvar for cirka 95 røde og hvite benker og ti faststøpte benker. Fokus Larvik samler inn penger fra næringslivet via sponsoravtaler og reklameskilt på benkene i tillegg til å arrangere allsang på Bøkkerfjellet og et båtlotteri. Ved utløpet av 2017 hadde klubben delt ut over 1.600.000 kroner som er gitt til ulike hjelpe- og støttetiltak i Larvik.

Fokus-prisen
Gitt ut tidligere til blant annet Foreningen for kreftsyke barn og PUSS Larvik.
Vinnere av Fokus-prisen får et innrammet diplom, 5000 kroner samt heder og ære.
Turid og Kåre Pedersen i KFUM/KFUK mottok Fokus-prisen i november 2018.

Referanser

Eksterne lenker 
 

Larvik
Norsk samfunn
Fritzøe Brygge

Fritzøe Brygge er et kombinert bolig- og næringsbygg i Larvik omfattende 48 leiligheter og et utvalg av forretninger og servicetilbud inkl. dagligvare, bank, legesenter og apotek. Næringsdelen ble åpnet 30. oktober 2003 og boligdelen fra begynnelsen av 2004. Den eies av Treschow-Fritzøe. 

Forretningsarealet er på 5000 m².

Eksterne lenker 
 

Byggverk i Larvik
Etableringer i 2003
Kjøpesentre i Vestfold og Telemark
Wim Hof

Wim Hof (født i Sittard, 20. april 1959) er en nederlandsk mann, mest kjent under tilnavnet Ismannen. Han holder tjueseks ulike verdensrekorder, inklusiv en verdensrekord for det lengste isbadet.Han har også klatret opp Mount Kiliamanjaro uten noen annen bekledning enn en shorts. I 2007 prøvde han, men feilet i å klatre opp Mount Everest i samme bekledning som når han klatret opp Kiliamanjaro.  Hof har blitt kritisert for sine uttalelser om hvorfor han prøver, «Edmund Hillary's ascent of Mount Everest was a testament to human achievement, my climb of Mount Everest in my shorts will be a monument to the frivolous, decadent nature of modern society.»

Wim Hof brøyt sin forrige verdensrekord ved å være neddykket i 1 time og 12 minutter på utsiden av the Rubin Museum of Art i New York City 26. januar 2008. Kvelden i forveien gjorde han det samme på tv-showet Today Show. Dr. Kenneth Kamler fulgte med på hendelsen for å prøve å forklare effekten av å bruke tantrisk meditasjonsteknikk, Tummo, som går ut på å få kroppen til å produsere mer varme. Tummo har vært praktisert av tibetanske munker. Hof skal visstnok være den eneste ikke-tibetanske personen i verden som mestrer akkurat denne formen for meditasjon.

Hof har satt en rekke verdensrekorder. I 1999 løp han barfot en halvmaraton 160 kilometer nord for den arktiske sirkelen. Tre år senere, i 2002, satt han nok en verdensrekord da han svømte 80 meter under isen, bare iført badebukse.

Referanser

Eksterne lenker 
 
 
 Rubin Museum of Art Event Calendar
 Iceman on Everest: 'It Was Easy'

Nederlandske svømmere
Personer fra Sittard
Fødsler i 1959
Miloš Šarčev

Miloš Šarčev (serbisk: Милош Шарчев; født 17. januar 1964) er IFBB-kroppsbygger fra Bečej i Serbia. Han er eier av den kjente Koloseum Gym i Fullerton i California.

Eksterne lenker 
 
 
 Koloseum Gym's nettside
 Koloseum Nutritional Sciences

Kroppsbyggere
Serbiske sportsutøvere
Fødsler i 1964